נועם ברדין

נועם בָּרְדִין (נולד ב-18 במאי 1971) הוא איש עסקים ומנהל ישראלי, אשר כיהן כמנכ"ל Waze בשנים 2009–2021 והוביל אותה עד שנרכשה על ידי חברת גוגל.

לאחר רכישת Waze על ידי גוגל, כיהן נועם ברדין כסגן נשיא בחברת גוגל משנת 2013 ועד 2021.

==ביוגרפיה==
נועם ברדין למד בירושלים בבית הספר הניסויי ועם גיוסו לצה"ל התנדב ליחידת הקומנדו של חיל האוויר שלדג.

ברדין הוא בוגר תואר ראשון בכלכלה ומדע המדינה מהאוניברסיטה העברית (בשנת 1997) ומוסמך במינהל ציבורי מאוניברסיטת הרווארד (2003).

בשנת 1997 הצטרף לחברת דלתא שלוש, שפיתחה טכנולוגיות לשירותי טלפוניה באינטרנט. במרץ 2000 מונה לתפקיד נשיא ומנכ'ל החברה. במרץ 2002 עבר לכהן כיושב ראש החברה, תפקיד אותה מילא עד 2007.

בין השנים 2007–2009 שימש כמנכ"ל של חברת אינטרקאסט אינטראקטיב (Intercast Networks), שעסקה בפיתוח פתרון להפצת תוכני וידאו לאמצעי אחסון פרטיים.

==Waze==

ברדין מונה למנכ״ל חברת ההזנק הישראלית Waze בשנת 2009. בעת הצטרפותו של ברדין לחברה בסיס המשתמשים מנה כ-14,000 משתמשים רשומים. ברדין הוביל שני גיוסי הון לחברה ועם התרחבותה עבר לנהל את החברה מעמק הסיליקון. מנכ״ל חברת אפל טים קוק המליץ למשתמשי האייפון להשתמש בווייז לצורכי ניווט<ref></ref> וההד התקשורתי שנלווה לכך מיצב את אפליקציית ווייז בתודעה העולמית כשחקנית מובילה בעולם הניווט.

ביוני 2013 רכשה חברת גוגל את ווייז ב-1.1 מיליארד דולר<ref></ref>. ברדין שהוביל את העסקה, מונה למנהל בגוגל והמשיך להוביל את ווייז כחטיבה עצמאית תחת תאגיד האם. מרכז הפיתוח של ווייז נשאר בישראל. בשנת 2014 מונה ברדין לסגן נשיא בגוגל.

בסוף ינואר 2021 פרש מתפקידו כמנכ״ל Waze וסיים העסקתו בגוגל.<ref></ref>

==פעילות עסקית לאחר הצלחת Waze==

בשנת 2015 השקיע בחברה ישראלית, יומייק (Umake), שמפתחת דרך חדשה ואינטואיטיבית ליצירת מודלים תלת־ממדיים עם עט ואייפד.

בשנת 2016 השקיע בחברה ישראלית, אירובוטיקס (Airobotics), שפיתחה רחפן המיועד לתעשיות מורכבות ואמור לשמש לצורכי סריקה, מיפוי, בקרה ואבטחה, ומשדר וידאו בזמן אמת.

בשנת 2017 מונה לדירקטור בחברה. מכהן כדירקטור גם בחברת בוטסנטרל (Botcentral).

ב-2022 השיק עם היזם נואל בארון את הרשת חברתית המקוונת פוסט ניוז (Post News). הרשת אסרה על פרסום מידע כוזב ועל התקפות אישיות על אדם או קבוצה. היא הושקה בגרסה ניסיונית למוזמנים בנובמבר 2022 ובאפריל 2023 נפתחה לציבור. הרשת כשלה ונסגרה באפריל 2024.

==הוקרה==
* דורג במקום הרביעי ברשימת 100 האנשים המשמעותיים ביותר בעמק הסיליקון ברשימה של אתר החדשות (2013).
* נבחר, יחד עם מייסדי וויז, לאיש השנה של גלובס (2013).
* אתר החדשות, "ביזנס אינסיידר", בחר ב-וויז במקום החמישי מבין 25 חברות ההיי-טק "הקוליות" ביותר בישראל.

==משפחתו==

ברדין התגורר בסן פרנסיסקו, לאחר מכן עבר לניו יורק ולאחר מכן לקונטיקט. היה נשוי לליסה, שעלתה לישראל. בטרם היגרו השניים לארצות הברית, התגוררו בכרמי יוסף. בשלב מסוים התגרשו, ולאחר מתקפת הפתע על ישראל (2023) חזר לישראל והביע תמיכה ביאיר גולן.

ברדין אב לשתי בנות. אחת מהן היא מיקה ברדין, שחקנית סקווש.

==קישורים חיצוניים==

* [https://www.linkedin.com/in/noambardin הפרופיל של נועם ברדין], באתר לינקדאין 
* [https://www.crunchbase.com/person/noam-bardin#/entity הפרופיל של נועם ברדין], באתר קראנצ'בייס 
* אור הירשאוגה, [https://www.youtube.com/watch?v=VnYvITLXXgA ועידת האינטרנט 2012 - ריאיון עם נועם ברדין], בערוץ TheMarker, באתר יוטיוב, 1 במאי 2012
* [https://www.youtube.com/watch?v=dlJU5m7xYwI הרצאה של נועם ברדין: מבט מבפנים על מדינת הסטרט-אפ], באתר יוטיוב, 25 בנובמבר 2013
* פרמי אולסון, [https://www.forbes.com/sites/parmyolson/2013/06/13/qa-with-waze-ceo-noam-bardin/#26d95ff626d9 שאלות ותשובות עם מנכ"ל וויז, נועם ברדין], באתר פורבס, 13 ביוני 2013 
* 
* 
* נועם ברדין, [https://paygo.media/p/25171 Why did I leave Google or, why did I stay so long?], מאמר קצר שברדין כתב לאחר שעזב את גוגל והוא מתאר את חוויותיו בחברה.
* 

==הערות שוליים==

קטגוריה:מנכ"לים ישראלים
קטגוריה:עובדי גוגל
קטגוריה:מהגרים מישראל לארצות הברית
קטגוריה:בוגרי בית הספר הניסויי ירושלים
קטגוריה:בוגרי האוניברסיטה העברית בירושלים
קטגוריה:בוגרי בית הספר לממשל באוניברסיטת הרווארד
קטגוריה:דירקטורים ישראלים
קטגוריה:כרמי יוסף: אישים
קטגוריה:ישראלים שנולדו ב-1971